Die Eseltjiesrus Boekefees vier 15de jaar: 17 - 19 Mei | rooi rose Die Eseltjiesrus Boekefees vier 15de jaar: 17 - 19 Mei | rooi rose
Boekliefhebbers van heinde en verre word genooi om 15 jaar van leesgenot in McGregor te kom vier. ’n Koffiewinkel en sitplekke in die skadu belowe om die lekker kuier te verleng. Teken 17 – 19 Mei 2019 aan en maak seker dat jy deel is van die opwinding by die 2019 Eseltjiesrus Boekefees.
Die Eseltjiesrus Boekefees vier 15de jaar: 17 – 19 Mei. Inligting en foto’s verskaf.
Die Eseltjiesrus Boekfees
Eseltjiesrus Donkey Sanctuary vier eersdaags 15 jaar van hul liefde vir boeke en die bevordering van ’n leeskultuur by die jaarlikse Boekefees. Hierdie is ’n geleentheid vir boekwurms, winskoopjagters en diegene wat skaars en spesiale uitgifboeke soek. Die Storievertel- en Leesteater vir kinders wat verlede jaar by die Boekefees begin is, sal seker maak dat niemand uitgesluit word van die vreugde en genot om ’n goeie boek te lees nie.
Beauty die donkie deel in Jan-Hendrik, Matthew & Franklin se leesgenot by Eseltjiesrus.
Die viering van boeke bevoordeel ook die gemeenskap
Alhoewel die sukses van hierdie jaar se Boekefees in McGregor weer ’n onontbeerlike rol sal speel in die komende jaar se werksaamhede by Eseltjiesrus, sal die gemeenskap ook op verskeie maniere by die projek baat. Werk word geskep, boeke word geskenk aan skole en biblioteke in die groter Langebergarea en die Breede Vaardigheidsentrum sal al die boeke ontvang wat by die Storievertel- en Leesteater vir kinders gelees word, sodat meer kinders in die weke daarna in die betowering van boeke kan deel.
Skakel gerus: 023 625 1593, stuur ’n e-pos aan [email protected] en besoek www.donkeysanctuary.co.za